“TABIIY GAZGA QO‘ShIMChA FOYDA SOLIG‘INI HISOBLAB ChIQARISh VA BUDJETGA TO‘LASh TARTIBI TO‘G‘RISIDA”GI NIZOMGA O‘ZGARTIRIShLAR KIRITISh HAQIDA

O‘zbekiston Respublikasi Soliq kodeksi (O‘zbekiston Respublikasi qonun hujjatlari to‘plami, 2007-y., 52 (II)-son), O‘zbekiston Respublikasi “Davlat soliq xizmati to‘g‘risida”gi Qonunining (O‘zbekiston Respublikasi Oliy Majlisining Axborotnomasi, 1997-yil, 9-son, 232-modda) 7-moddasi, O‘zbekiston Respublikasi Prezidentining 2009-yil 22-dekabrdagi PQ-1245-son “O‘zbekiston Respublikasining 2010-yilgi asosiy makroiqtisodiy ko‘rsatkichlari va Davlat budjeti parametrlari to‘g‘risida”gi qaroriga (O‘zbekiston Respublikasi qonun hujjatlari to‘plami, 2009-yil, 52-son, 560-modda) muvofiq O‘zbekiston Respublikasi Moliya vazirligi va Davlat soliq qo‘mitasi qaror qiladilar:
 1. O‘zbekiston Respublikasi Moliya vazirligi va Davlat soliq qo‘mitasining 2009-yil 10-fevraldagi 21, 2009-10-sonli qarori (ro‘yxat raqami 1909, 2009-yil 24-fevral) (O‘zbekiston Respublikasi qonun hujjatlari to‘plami, 2009-y., 9-son, 98-modda) bilan tasdiqlangan “Tabiiy gazga qo‘shimcha foyda solig‘ini hisoblab chiqarish va budjetga to‘lash tartibi to‘g‘risida”gi nizomga ilovaga muvofiq o‘zgartirishlar kiritilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.
 1. 5 va 6-bandlari quyidagi tahrirda bayon etilsin:
 “5. Qo‘shimcha foyda solig‘i bo‘yicha soliq solinadigan obyekt hisobot davrida har bir kontrakt bo‘yicha aniqlanadigan soliq to‘lovchining qo‘shimcha foydasi hisoblanadi. 
 6. Soliq solinadigan baza hisobot davrida har bir kontrakt bo‘yicha sof qo‘shimcha foyda hisoblanadi”.
 2. 8-bandi quyidagi tahrirda bayon etilsin:
 “8. Soliq davri — bir oy”.
 3. 12-bandidan “ortib boruvchi yakun bilan” degan so‘zlar chiqarib tashlansin.
 4. Ilovani ushbu o‘zgartirishlar ilovasiga muvofiq bayon qilinsin.